
ANEXA nr. 3  la Hotărârea Consiliului Local nr. 4/2023


CONTRACT
privind  delegarea  prin concesiune a gestiunii Serviciului pentru gestionarea câinilor fără stăpân în Comuna Vulcana-Băi,
județul Dâmbovița


CAPITOLUL I
Părțile contractante

Art. 1. - Comuna Vulcana-Băi,  cu sediul în satul Vulcana-Băi, strada  Vlad ȚEPEȘ, nr. 18, județul Dâmbovița, telefon/fax 0245/230890, având codul de înregistrare fiscală nr. 4206918, cont nr……………………………deschis la Trezoreria Târgoviște, reprezentat prin domnul  Emil DRĂGHICI având funcția de primar, în calitate de Concedent, pe de o parte,

și
S.C. _________________________________C.U.I. _____________ cu sediul principal în____________________str._____________nr.____bl.__sc.__et.__ap.____judet/sector________, cont nr……………………………deschis la ………., reprezentata prin __________________având funcția de___________________ în calitate de Concesionar, s-a încheiat prezentul contract privind gestiunea prin concesiune a serviciului de gestionare a câinilor fără stăpân, în Comuna Vulcana-Băi.

CAPITOLUL II
Definiții

    Art. 2. - În prezentul contract următorii termeni vor fi interpretați astfel:
0. Contract - reprezintă acordul de voință cu titlu oneros, asimilat, potrivit legii, actul administrativ, încheiat în scris între unul sau mai mulți operatori economici, numiți Concesionar și una sau mai multe autorități contractante, numite Concedent, în vederea îndeplinirii integrale și corespunzătoare a tuturor obligațiilor asumate prin contract;
0.  Concedent și concesionar - părțile contractante, așa cum sunt acestea numite în prezentul contract;
0.  Concedent - beneficiarul serviciilor în baza contractului, precum și succesorii legali ai acestuia. Concedentul are același înțeles cu Autoritatea Contractanta/Entitatea Contractanta în înțelesul legislației achizițiilor;
0.  Concesionar - Persoana juridică/fizică sau orice asociere de persoane juridice, legal constituita, responsabila cu realizarea obiectului contractului;
0.  Prețul contractului - prețul plătibil concesionarului de către concedent, în baza contractului, pentru îndeplinirea integral și corespunzătoare a tuturor obligațiilor asumate prin contract;
0.  Servicii - toate serviciile de gestionare a câinilor fără stăpân ce urmează a fi prestate de Concedent, în conformitate cu legislația în vigoare;
0. Forța majoră - un eveniment mai presus de controlul părților care nu se datorează greșelii sau vinei acestora, care nu poate fi prevăzut la momentul încheierii contractului și care face imposibila executarea și, respectiv, îndeplinirea contractului;
0. Notificarea de încălcare - reprezintă informarea transmisa concesionarului de către concedent privind modul și întinderea respectivei neîndepliniri a obligațiilor contractuale;
0. Perioada de remediere - reprezintă timpul scurs de la primirea notificării de încălcare a obligațiilor contractual și data remedierii de către concesionar;

CAPITOLUL III
Obiectul contractului

Art. 3. - (1) Obiectul contractului îl constituie delegarea gestiunii Serviciului pentru gestionarea câinilor fără stăpân în Comuna Vulcana-Băi, județul Dâmbovița, care presupune:
a) identificarea câinilor comunitari, evaluarea și estimarea populației canine fără stăpân  și a ratei de înlocuire;
b) întocmirea planului de acțiune cu privire la activitatea de prindere a câinilor comunitari;
c) capturarea și strângerea câinilor fără stăpân de pe domeniul public al comunei Vulcana-Băi,
 d) transportarea câinilor fără stăpân capturați se face cu mijloace de transport dotate cu cuști individuale în funcție de talia animalelor capturate și cuști separate pentru câinii bolnavi și morți;
 e) gestionarea câinilor fără stăpân începe cu preluarea animalelor capturate, identificarea și controlul sanitar-veterinar, trierea, deparazitarea, vaccinarea, sterilizarea acestora și repartizarea pe sectoare de îngrijire, darea spre adopție, eutanasierea și distrugerea cadavrelor după caz. 
(2) Categoria de bunuri ce vor fi utilizate de concesionar în derularea contractului sunt bunurile proprii care la încetarea contractului rămân în proprietatea acestuia.
(3) Obiectivele concedentului:
a) îmbunătățirea condițiilor de viață ale populației;
b) susținerea dezvoltării economico-sociale a Comunei Vulcana-Băi;
c) promovarea calității și eficientei serviciului de gestionare a câinilor fără stăpân;
d) dezvoltarea durabila a serviciului de gestionare a cânilor fără stăpân;
e) gestionarea serviciului pe criterii de transparență, competitivitate și eficiență;
 f) protecția și conservarea mediului înconjurător și a sănătății populației;
g) consultarea cu utilizatorii serviciului, în vederea stabilirii politicilor și strategiilor locale și regionale în domeniu;
h) respectarea cerințelor din legislația în vigoare privind gestionarea câinilor fără stăpân.

CAPTOLUL IV
Durata contractului

Art. 4. - (1) Contractul se încheie pe o durata de 5 (cinci) ani, cu începere de la data semnării prezentului contract.
(2) Pe întreaga durată a concesionării se interzice concesionarului subconcesionarea în tot sau în parte a activităților componente ale Serviciului care face obiectul prezentului contract.
(3) Între data intrării în vigoare a Contractului și data începerii prestării Serviciului se întinde Perioada de mobilizare. În perioada de mobilizare, care nu poate fi mai lungă de 30 (treizeci) de zile calendaristice de la data semnării contractului (dacă părțile nu convin prelungirea acestui termen), concesionarul va prezenta concedentului dovezile care confirma următoarele:
1. constituirea garanției contractuală prevăzută la art.14 din prezentul contract;
1. prezentarea autorizațiilor necesare conform legii pentru furnizarea/prestarea Serviciului;
(4) În cazul în care concedentul nu dorește prelungirea contractului la expirarea acestuia, va anunța în scris cu cel puțin 90 de zile înainte de expirarea termenului contractual și va demara procedura de încredințare a serviciului conform prevederilor legale. 
(5) Contractul de concesiune poate fi prelungit în funcție de prevederile legislative de la momentul expirării duratei contractului, prin acordul de voință al părților, la solicitarea concesionarului sau a concedentului  prin notificare în termen de cel puțin 90 de zile înainte de expirarea termenului contractual, prin încheierea unui act adițional după aprobarea acestei prelungiri de către Consiliul Local al Comunei Vulcana-Băi.

CAPITOLUL V
Drepturile și obligațiile părților

Art. 5. - Concesionarul are următoarele drepturi:
a) să încaseze contravaloarea serviciilor prestate, corespunzător cantității și calității acestora de la autoritatea locală;
b) de a întrerupe prestarea serviciului în cazul nerespectării obligațiilor contractuale de către concedent, conform legislației în vigoare;
c) de a iniția modificarea și/sau completarea prezentului contract, în cazul modificării reglementarilor și/sau a condițiilor tehnico-economice care au stat la baza încheierii acestuia.
d) să propună Consiliul Local al Comunei Vulcana-Băi ajustarea și modificarea periodică a prețurilor și a tarifelor, în funcție de influentele intervenite în costurile de operare;
e) să exploateze în mod direct, pe riscul și pe răspunderea sa, bunurile, activitățile și serviciul public care face obiectul contractului de concesiune 
f) să aplice tarifele aprobate de Consiliul Local al Comunei Vulcana-Băi, conform legislației în vigoare;

Art. 6. -  Concedentul are următoarele drepturi:
a) de a verifica respectarea obligațiilor asumate prin contract, cu notificarea prealabilă a concesionarului și în condițiile prevăzute în caietul de sarcini și în regulamentul de organizare și funcționare al serviciului; 
b) să verifice, să solicite fundamentarea și să aprobe structura, nivelurile și ajustările prețurilor și tarifelor propuse de concesionarul serviciului pentru gestionarea câinilor fără stăpân, cu respectarea legislației specifice în domeniu;
 c) să sancționeze concesionarul în cazul în care acesta nu respectă indicatorii de performanță și parametrii de eficiență la care s-a angajat prin contractul de delegare a gestiunii` cu excepția situațiilor care nu se datorează acestuia; 
d) să urmărească, să monitorizeze și să controleze concesionarul serviciului cu privire la modul de gestionare și realizare a Serviciului concesionat: 
e) funcție de calitatea serviciului prestat, concedentul își rezervă dreptul de a refuza la plată contravaloarea serviciilor executate;
 f) de a rezilia contractul, în condițiile legii, în cazul în care concesionarul nu respectă obligațiile asumate prin contractul de concesiune.

Art. 7. - Obligațiile concedentului:
a) concedentul se angajează să acorde sprijin concesionarului pe parcursul derulării contractului, la inițiativa acestuia de a îmbunătății serviciul prestat, pentru toate acțiunile care nu contravin interesului creșterii calității Serviciului; 
b) să verifice periodic serviciul prestat și nivelul de calitate al acestuia; îndeplinirea indicatorilor de performanță și aplicarea penalităților pentru neîndeplinirea acestuia; 
c) să aducă la cunoștința publică, în condițiile legii, hotărârile și dispozițiile al căror obiect îl constituie Serviciul;
d) să respecte și să îndeplinească obligațiile asumate prin contractul de delegare a gestiunii; 
e) să achite contravaloarea prestațiilor efectuate de concesionar, conform clauzelor contractuale; 
f) să păstreze confidențialitatea în condițiile legii, a informațiilor cu privire la activitatea concesionarului;
g) să nu îl tulbure pe concesionar în exercițiul drepturilor rezultate din prezentul contract de concesiune;
h) să nu modifice în mod unilateral contractul de concesiune în afară de cazurile prevăzute expres de lege;
i) să respecte angajamentele asumate fata de concesionar prin clauzele contractuale stabilite prin prezentul contract.

Art. 8. - Obligațiile concesionarului:
a) să asigure activitatea de gestionare a câinilor fără stăpân din Comuna Vulcana-Băi, în mod eficient, cu respectarea Regulamentului de organizare și funcționare  a Serviciului public pentru gestionarea câinilor fără stăpân din Comuna Vulcana-Băi și a Caietului de Sarcini precum și a indicatorilor de performanta impuși;
b) concesionarul se obligă să asigure dotarea tehnică și utilajele specializate la care s-a angajat prin ofertă și să dispună de personalul calificat aferent prestării serviciului;
c) să aibă avizul organelor sanitar – veterinare pentru substanțele de imobilizare folosite la capturare, pentru adăpostul câinilor fără stăpân cât și pentru vehiculele pentru transportul câinilor; 
 f) să emită factura fiscală pentru numărul de câini capturați, în baza procesului-verbal de capturare, semnat de reprezentantul desemnat de autoritatea contractantă;
 g) să întocmească Registrul de evidenta a câinilor fără stăpân capturați de pe raza comunei Vulcana-Băi;
 h) să plătească redevența către concedent;
 i) în cazul în care concesionarul sesizează existența sau posibilitatea existenței unei cauze de natură să conducă la imposibilitatea realizării obiectivului prezentului contract, va notifica de îndată acest fapt concedentului, în vederea luării măsurilor ce se impun pentru asigurarea continuității serviciului;
j) în cazul în care concesionarul produce pagube concedentului cu ocazia desfășurării activității de administrare, întreținere și exploatare a serviciului, concesionarul se obligă să suporte toate consecințele de ordin material sau de altă natură;
k) să efectueze în mod eficient serviciul pe întreg teritoriul Comunei Vulcana-Băi;
l) să realizeze un sistem de evidență al sesizărilor și reclamațiilor respectiv de rezolvare operativă a acestora;
m) să asigure personalul necesar pentru prestarea serviciului precum și conducerea operativă prin folosirea mijloacelor de comunicare și asigurarea mijloacelor tehnice și a personalului de intervenție;
n) să respecte angajamentele luate prin prezentul contract de delegare a gestiunii precum și legislația și regulamentele privind normele sanitar-veterinare de igienă și protecția muncii, de gospodărirea apelor și protecția mediului , de prevenire și combaterea incendiului; 

CAPITOLUL VI
Controlul executării serviciului

Art. 9. - Concedentul are dreptul de a urmări, controla și supraveghea modul de respectare și îndeplinire a obligațiilor contractuale, calitatea și eficiența serviciilor prestate, întocmind note de constatare. Aceste note vor fi luate în considerare la întocmirea proceselor-verbale lunare de confirmare a serviciilor efectuate.  

Art. 10. - Decontarea serviciilor  efectuate se face pe baza proceselor-verbale de confirmare a serviciilor efectuate , care se încheie lunar vizate de către persoana desemnată de concedent în scopul controlului executării serviciului. Procesele-verbale vor cuprinde aspecte referitoare la:
   a) numărul de câini capturați cu ocazia intervenției;
   b) timpul de răspuns al concesionarului de la momentul sesizării de către concedent;
   c) corespondența calității activității de capturare cu cerințele prevăzute în caietul de sarcini;
   d) deficiențele și întârzierea constatate și termenele de remediere a acestora. 

CAPITOLUL VII
Tarifele

Art. 11. - (1) Tarifele privind  serviciile  de  gestionare   a câinilor fără stăpân sunt cele prezentate în oferta financiara. 
(2)  Tarifele pentru serviciul prestat pot fi  ajustate  și  modificate la solicitarea concesionarului , în funcție de influentele intervenite în costurile de operare fundamentate pe baza analizei  tehnico- economice, cu aprobarea Consiliul Local al Comunei Vulcana-Băi.
(3) Orice modificare a tarifelor , convenita între părți, va fi materializata prin acte adiționale care vor face parte integranta din prezentul contract.	

                                                               
CAPITOLULVIII
                                        Valoarea contractului și modalitatea de plată

Art. 12. - (1) Valoarea contractului  pe toata durata acestuia este de ........................... (fără TVA)
(2) Plata serviciilor  se va efectua  pe baza facturilor emise de către Concesionar, însoțite de procesul-verbal de confirmare a serviciilor efectuate.
(3) Factura fiscală se va întocmi în baza notei de comandă eliberată de concedent și a procesului-verbal de confirmare a serviciilor efectuate, semnată de către persoana împuternicită de către primar.
(4) Plata se va efectua în termen de maximum 30 zile calendaristice de la data primirii facturii, pentru luna anterioară.

CAPITOLUL IX
Redevența

Art. 13. - (1) Redevența este  ....% din valoarea facturilor încasate de concesionar  pentru serviciile prestate în baza contractului de concesiune.
(2) Redevența se va plăti trimestrial până la sfârșitul primei luni din trimestrul următor.
(3) Plata redevenței se face prin ordin de plată în contul concendentului RO47TREZ53921A300530XXXX  deschis la Trezoreria Târgoviște.
(4) Pentru neplata redevenței la termenul stabilit, concedentul va percepe penalități de întârziere în valoare de 0,01% pentru fiecare zi de întârziere în conformitate cu legislația în vigoare, privind creanțele bugetare, urmând ca la sfârșitul anului să se facă regularizarea acesteia.

CAPITOLUL X
Garanții

Art. 14. - (1) Concesionarul se obligă să constituie garanția contractuala în cuantum de  10% din suma obligației de plată a redevenței datorate pentru primul an de activitate, în termen de 90 de zile de la data semnării contractului. În acest caz, concesionarul are obligația de a deschide la unitatea Trezoreriei Statului din cadrul organului fiscal competent în administrarea acestuia, un cont disponibil  distinct  la dispoziția concedentului său printr-un instrument de garantare emis de o instituție de credit din România.
(2)  Contul astfel deschis este purtător de dobândă în favoarea concesionarului.
(3) Concedentul are dreptul  de a emite pretenții asupra garanției contractuale, în limita prejudiciului creat, dacă concesionarul își execută, cu întârziere sau execută necorespunzător obligațiile asumate prin contract. Anterior emiterii unei pretenții asupra garanției contractuale, achizitorul are obligația de a notifica acest lucru concesionarului, precizând totodată obligațiile care nu au fost respectate.
(4) Concedentul se obligă să restituie garanția contractuală în cel mult 14 zile de la data îndeplinirii de către contractant a obligațiilor asumate la expirarea contractului, dacă nu a ridicat până la aceea dată pretenții asupra ei.

CAPITOLUL XI
Indicatorii de performanță

Art. 15. - (1) Indicatorii de performanță, cantitatea și calitatea Serviciului sunt prevăzuți în caietul de sarcini care face parte integrantă din prezentul contract de concesiune.
(2) Indicatorii de performanță stabilesc condițiile ce trebuie respectate de concesionar în asigurarea serviciului public de gestionare a câinilor fără stăpân.
(3) Indicatorii de performanță asigură condițiile pe care trebuie să le îndeplinească serviciul concesionat având în vedere:
a) continuitatea din punct de vedere cantitativ și calitativ;
b) adaptarea permanentă la cerințele utilizatorilor;
c) excluderea oricărei discriminări privind accesul la serviciul de gestionarea câinilor fără stăpân;
d) respectarea reglementarilor specifice din domeniul serviciului public de gestionare a câinilor fără stăpân.

CAPITOLUL XII
Sancțiuni și penalități

Art. 16. - (1) Pentru încălcări ale condițiilor de execuție a operațiunilor de gestionare a câinilor fără stăpân, concesionarul va fi sancționat după cum urmează:
a) neefectuarea capturării câinilor fără stăpân, la solicitarea concedentului, în termen de maxim 48 h de la data comunicării prin telefon, fax, email sau în termen de 24 de ore în cazul urgențelor se sancționează cu 5% din contravaloarea prestației executate de la data comunicării și până la executarea efectivă;
b) neefectuarea succesivă pe o perioadă de o luni de zile a mai mult de 3 solicitări ale concedentului atrage desființarea de drept a contractului, fără a mai fi necesară punerea în întârziere sau îndeplinirea vreunei formalități prealabile.
(2) Concesionarul este direct răspunzător pentru plata despăgubirilor/daunelor solicitate de către persoanele fizice pentru traumele suferite din cauza agresiunii câinilor fără stăpân de pe domeniul public și privat al Comunei Vulcana-Băi, stabilite prin hotărâri definitive ale instanțelor de judecată.

  CAPITOLUL XIII
 Alocarea riscurilor

Art. 17. - (1) Riscul de operare este preluat integral de concesionar. Acesta se obligă să-și asume toate riscurile organizării activității serviciului, precum și răspunderea asupra desfășurării activităților ce fac obiectul concesiunii.
(2) Riscul de operare este riscul care îndeplinește, în mod cumulativ, următoarele condiții:
a) este generat de evenimente care nu se află sub controlul părților la contractul de concesiune;
    b) implică expunerea la fluctuațiile pieței;
c) ca efect al asumării riscului de operare, concesionarului nu i se garantează, în condiții normale de exploatare, recuperarea costurilor investițiilor efectuate și a costurilor în legătură cu exploatarea lucrărilor sau a serviciilor.
(3) Riscul de operare poate consta în:
a) fie riscul de cerere - riscul privind cererea reala pentru  serviciile care fac obiectul concesiunii de servicii;
b) fie riscul de oferta - riscul legat de furnizarea serviciilor care fac obiectul concesiunii, în special riscul ca furnizarea serviciilor nu va corespunde cererii.
c) fie ambele riscuri, de cerere și de ofertă.

CAPITOLUL XIV
Menținerea echilibrului contractual

   Art. 18. - Clauze speciale privind menținerea echilibrului contractual:
1. părțile vor urmări permanent menținerea echilibrului contractual al delegării gestiunii Serviciului;
1. raporturile contractuale dintre concedent și concesionar se bazează pe principiul echilibrului financiar al delegării între drepturile care sunt acordate concedentului și obligațiile care îi sunt impuse;
1. concedentul nu va fi obligat să suporte creșterea sarcinilor legate de execuția obligațiilor sale dacă această creștere rezultă în urma unui caz de forță major.

CAPITOLUL XV
Forța majoră

Art. 19.  - (1) Niciuna dintre părțile contractante nu răspunde de neexecutarea la termen sau/și de executarea în mod necorespunzător, total sau parțial a oricărei obligații care îi revine în baza prezentului contract de concesiune, dacă neexecutarea sau executarea necorespunzătoare a obligației a fost cauzată de forța majoră.
(2) Partea care invocă forța majoră este obligată s-o notifice celeilalte părți în termen de 3 zile de la producerea evenimentului și să ia toate măsurile posibile în vederea limitării consecințelor acesteia.
(3) Dacă în termen de 30 zile de la producere sau de la notificare, evenimentul respectiv nu încetează, părțile au dreptul să-și notifice încetarea de plin drept a prezentului contract, fără ca vreuna dintre ele să pretindă daune interese.
(4) Întârzierea sau neexecutarea obligațiilor asumate din motive de forță majoră nu atrage pentru niciuna din părți penalizări sau alte compensații. Perioada de executare a contractului de concesiune va fi prelungită cu perioada pentru care a fost invocată și acceptată forța majoră.

CAPITOLUL XVI
Încetarea și reziliere contractului

Art. 20. - (1) Prezentul contract de concesiune încetează în următoarele situații:
a) la expirarea duratei stabilite, dacă părțile nu convin, în scris, prelungirea acestuia în condițiile legii;
b) în cazul în care interesul național sau local o impune, prin  denunțare unilaterală de către concedent, cu plata unei despăgubiri juste și prealabile în sarcina acestuia, în caz de dezacord fiind competența instanței de judecată;
c) în cazul nerespectării obligațiilor contractuale de către concedent, prin rezilierea la inițiativa concesionarului, cu plata unei despăgubiri în sarcina concedentului, în caz de dezacord fiind competența instanței de judecată;
d) în cazul nerespectării  obligațiilor contractuale de către concesionar, prin rezilierea la inițiativa concedentului, cu plata unei despăgubiri în sarcina concesionarului, în caz de dezacord fiind competența instanței de judecată;
e) în cazul falimentului concesionarului sau în cazul în care acestuia i se retrage autorizația de funcționare sau aceasta nu este prelungită după expirarea termenului;
f) prin acordul de voință al părților, exprimat în scris;
g) în caz de forță majoră sau caz fortuit, când concesionarul se află în imposibilitatea de a continua contractul prin renunțare fără plata unei despăgubiri.
(2) Concedentul are dreptul să rezilieze unilateral contractul dacă constată și dovedește  nerespectarea de către concesionar a obligațiilor contractuale și dacă acesta nu adoptă măsuri pentru atingerea parametrilor de calitate asumați prin prezentul contract.
(3) Rezilierea contractului din culpa concesionarului:
  3.1. Concedentul va avea dreptul să rezilieze prezentul contract, în momentul survenirii oricăruia dintre următoarele evenimente:
1. o încălcare, de către concesionar, a oricăreia dintre obligațiile sale, asumate în baza prezentului contract, care are un efect negativ asupra drepturilor sau obligațiilor concedentului;
1. nerespectarea  repetată și nejustificata a indicatorilor de performanță;
1. renunțarea sau abandonarea culpabilă a Serviciului, de către concesionar;
1. sub-delegarea unor activități componente ale Serviciului;
3.2. În cazul în care concedentul devine îndreptățit să rezilieze prezentul contract în baza alineatului precedent din prezentul articol:
 a) concedentul poate trimite concesionarului, în scris, o notificare („Notificare de încălcare”), menționând felul și întinderea respectivei neîndepliniri a obligațiilor („Obligația încălcată”) Dacă o astfel de notificare este transmisă, concesionarul va fi îndreptățit să remedieze această încălcare în termen de 30 de zile de la data primirii de către concesionar a acestei notificări („Perioada de remediere”).
b) atunci când o obligație încălcată nu poate fi remediată în mod rezonabil în perioada de remediere menționată, concesionarul va lua toate măsurile necesare pentru remedierea încălcării respective în cea mai mare măsură posibilă în timpul perioadei de remediere și va face propuneri concedentului, anterior expirării respectivei perioade, privind finalizarea remedierii respectivei obligații încălcate; 
c) în cazul în care concedentul nu acceptă propunerile rezonabile de remediere ale concesionarului sau dacă, după acceptarea propunerilor respective, concesionarul nu remediază obligația încălcată, în conformitate cu aceste propuneri, concedentul poate, printr-o notificare scrisă („Notificarea de încălcare”), adresata concesionarului, să rezilieze contractul, iar contractul va înceta începând cu data prevăzută în această notificare;
 d) în cazul în care concedentul a transmis Notificarea de încălcare și dacă încălcarea nu este remediata în perioada de remediere, concedentul poate rezilia prezentul contract, în conformitate cu prevederile literei c) a prezentului alineat;
 e) în cazul rezilierii contractului din culpa să concesionarul va fi obligat să plătească concedentului despăgubiri care să acopere prejudiciile cauzate acestuia.
 (4) Rezilierea contractului din culpa concedentului:
4.1. Concesionarul va avea dreptul (dar nu și obligația) să rezilieze prezentul contract în caz de încălcare importantă, de către concedent a oricăreia din obligațiile asumate în baza prezentului contract, care are un efect negativ semnificativ asupra drepturilor sau obligațiilor concesionarului în baza prezentului Contract.
4.2. În cazul în care concesionarul are dreptul să rezilieze prezentul contract în baza alineatului precedent din prezentul articol, se va aplica corespunzător  procedura prevăzută la art. 20 alin. (3) pct. 3.2. de mai sus din prezentul articol.

CAPITOLUL XVII
Modificarea contractului

Art. 21. - (1) Modificările survenite vor face obiectul unor negocieri cu concesionarul, încetarea contractului fiind făcută numai în cazul imposibilității lui de a se adapta noilor condiții de calitate sau cantitate a serviciului.
(2) În cazul în care autoritatea administrației publice locale dorește executarea unor alte categorii de servicii, acestea vor face obiectul unor contracte separate, încheiate potrivit normelor legale de încredințare a serviciilor.
    
CAPITOLUL XVIII
Litigii

Art. 21. - (1) Părțile vor depune toate eforturile pentru a rezolva pe cale amiabilă prin negocieri directe orice neînțelegere sau dispută care se poate ivi între ei în cadrul sau în legătură cu îndeplinirea contractului.
(2) Dacă în termen de 10 zile de la începerea negocierilor, părțile nu reușesc să rezolve în mod amiabil o divergență contractuală, fiecare poate solicita ca disputa să se soluționeze de către instanțele judecătorești.

CAPITOLUL XIX
Legislație

Art. 22. - În domeniul delegării activității de gestionare a câinilor fără stăpân, sunt vizate:
a)  Ordonanța de urgență a Guvernului nr. 155/2001 privind aprobarea programului de gestionare a câinilor fără stăpân, cu modificările și completările ulterioare;
 b)  Hotărârea Guvernului nr. 1059/11.12.2013 pentru aprobarea normelor metodologice de aplicare a  Ordonanța de urgență a Guvernului nr. 155/2001, privind aprobarea programului de gestionare a câinilor fără stăpân;
 c)  Ordonanța de urgență a Guvernului nr. 55/2002 privind regimul de deținere al câinilor periculoși sau agresivi, republicată, cu modificările și completările ulterioare; 
d) Ordonanța Guvernului nr. 71/2002 privind organizarea și funcționarea serviciilor publice de administrare a domeniului public și privat de interes local, cu modificările și completările ulterioare; 
e) Hotărârea Guvernului nr. 955/2004, pentru aprobarea reglementărilor-cadru de aplicare a Ordonanței Guvernului nr. 71/2002 privind organizarea și funcționarea serviciilor publice de administrare a domeniului public și privat de interes local, cu modificările și completările ulterioare;
f) Ordonanța Guvernului nr. 42/2004 privind organizarea activității sanitar-veterinare și pentru siguranța alimentelor, cu modificările și completările ulterioare;
g) Legea nr. 205/2004 privind protecția animalelor, republicată, cu modificările și completările ulterioare;
h) Ordinul nr. 31/2008 pentru aprobarea Normelor metodologice de aplicare a Legii nr. 205/2004 privind protecția animalelor;        
i) Ordinul nr. 1/2014 pentru aprobarea Normelor privind identificarea și înregistrarea câinilor cu stăpân cu modificările și completările ulterioare; 
j) Ordonanța Guvernului nr. 24/2016 privind organizarea și desfășurarea activității  de neutralizare a  subproduselor de origine animală care nu sunt destinate consumului uman, cu modificările și completările ulterioare;
[bookmark: A261]k) Hotărârea Guvernului nr. 551/2018 pentru aprobarea Normelor metodologice de aplicare a prevederilor Ordonanței Guvernului nr. 24/2016 privind organizarea și desfășurarea activității de neutralizare a subproduselor de origine animala care nu sunt destinate consumului uman;
l) Legea nr. 60/2004 privind ratificarea Convenției europene pentru protecția animalelor de companie, semnată la Strasbourg la 23 iunie 2003;
m) Ordonanța Guvernului nr. 21/2002 privind gospodărirea localităților urbane și rurale, cu modificările și completările ulterioare;
n)  Legea nr. 100/2016 privind concesiunile de lucrări și concesiunile de servicii, cu modificările și completările ulterioare;
o) Hotărârea Guvernului nr. 867/2016 pentru aprobarea Normelor metodologice de aplicare a prevederilor referitoare la atribuirea contractelor  de concesiune de lucrări și concesiune de servicii din Legea nr. 100/2016 privind concesiunile de lucrări și concesiunile de servicii cu modificările și completările ulterioare;
p) Legea nr. 273/2006 privind finanțele publice locale cu modificările și completările ulterioare.

CAPITOLUL XX
Dispoziții finale

Art. 23. - (1) Prezentul contract are ca anexe următoarele:
a) caietul de sarcini privind delegarea  prin concesiune a gestiunii Serviciului pentru gestionarea câinilor fără stăpân în Comuna Vulcana-Băi, județul Dâmbovița;
b) anexa nr.1 Indicatori de Performanță generali și garantați pentru serviciul de gestionare al câinilor fără stăpân, la caietului  de sarcini privind delegarea  prin concesiune a gestiunii Serviciului pentru gestionarea câinilor fără stăpân în Comuna Vulcana-Băi, județul Dâmbovița;
 c)  Regulamentul de organizare și funcționare a serviciului public pentru gestionarea câinilor fără stăpân in Comuna Vulcana-Băi, județul Dâmbovița;
 d) oferta tehnică și financiară;
(2) Aceste anexe sunt parte integranta din prezentul contract.
(3) Limba care guvernează contractul este limba română.
(4) Clauzele prezentului contract se completează cu prevederile Caietului de Sarcini privind delegarea serviciului pentru gestionarea câinilor fără stăpân în Comuna Vulcana-Băi, prin concesiune și ale Regulamentului de organizare și funcționare al Serviciului. 
(5) Prezentul contract de concesiune intra în vigoare la data semnării lui.
(6) Contractul va fi interpretat conform legislației în România.


     Semnând prezentul contract azi ................................... părțile confirmă că au luat act de toate prevederile lui și le acceptă în totalitate.
     Prezentul contract s-a încheiat în doua exemplare originale, câte unul pentru fiecare parte.

           CONCEDENT,					CONCESIONAR, 

   COMUNA VULCANA-BĂI                                     _________________





